Na podlagi 57. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E; [40/12](http://www.uradni-list.si/1/objava.jsp?sop=2012-01-1700) – ZUJF, 158/20 – ZintPK-C, 203/20 – ZIUPOPDVE, 202/21 – odl. US in 3/22 - ZDeb ; v nadaljnjem besedilu: ZJU) in 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), 203/20 – ZIUPOPDVE, 119/21 – ZČmlS-A in 202/21 – odl. US, 15/22 in 54/22- ZUPŠ-1; v nadaljnjem besedilu: ZDR-1)

**Ministrstvo za obrambo**, Vojkova cesta 55, 1000 Ljubljana

objavlja javno objavo za zasedbo prostega strokovno tehničnega delovnega mesta

»**Varnostni inženir VII/2-I« (m/ž) (šifra DM 100343) v Sekretariatu generalnega sekretarja, Službi za varnost in zdravje pri delu, za nedoločen čas, za polni delovni čas s 3-mesečnim poskusnim delom**.

Kandidati, ki se bodo prijavili na prosto strokovno tehnično delovno mesto, morajo izpolnjevati naslednje pogoje:

**Zahtevane delovne izkušnje**:

* 8 let.

**Zahtevana izobrazba:**

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja), smer varnost in zdravje pri delu ter varnost, varovanje, zaščita in reševanje,
* najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), smer varnost in zdravje pri delu ter varnost, varovanje, zaščita in reševanje,
* najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) smer varnost in zdravje pri delu ter varnost, varovanje, zaščita in reševanje.

**Pogoji:**

* strokovni izpit iz varnosti in zdravja pri delu.

**Posebni pogoji:**

* dovoljenje za dostop do tajnih podatkov stopnje »tajno« (T, I-E, I-N),

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. **Delovne izkušnje se dokazujejo z verodostojnimi listinami**, iz katerih sta razvidna čas opravljanja dela in stopnja izobrazbe.

**Želena znanja, sposobnosti in lastnosti:**

* angleški jezik SLP 3332,
* strokovni izpit iz varstva pred požarom.

**Delovne naloge:**

|  |
| --- |
| * izdelovanje najzahtevnejših strokovnih analiz, mnenj in poročil s strokovnega področja, * vodenje in sodelovanje v najhahtevnejših projektnih skupinah s področja varnosti in zdravja pri delu ter varstva pred požarom, * izdelovanje razvojnih projektov, * nadzor nad izvajanjem predpisanih varnostnih ukrepov. |

Skladno z 21. členom Uredbe o postopku za zasedbo prostega delovnega mesta v organih državne uprave in pravosodnih organih (Uradni list Republike Slovenije, št. 139/06 in 104/10) se kandidati, ki ne izpolnjujejo objavljenih pogojev, ne bodo uvrstili v izbirni postopek.

**Prijava na prosto uradniško delovno mesto mora biti obvezno pripravljena na obrazcu »VLOGA ZA ZAPOSLITEV«, ki je priloga te javne objave, z natančno izpolnjenimi vsemi rubrikami in lastnoročno podpisano izjavo o izpolnjevanju pogojev. Prijave, ki ne bodo vključevale obrazca, ne bodo upoštevane v izbirnem postopku.**

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe (študijski program) ter leto in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V prijavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu ter navede stopnjo zahtevnosti delovnega mesta,
3. pisno izjavo kandidata, da:

* je državljan Republike Slovenije,
* nima dvojnega državljanstva,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. pisno izjavo, da soglaša s tem, da se bo zanj opravilo varnostno preverjanje skladno s 35. členom Zakona o obrambi (Uradni list RS, št. 103/04 – uradno prečiščeno besedilo in 95/15);
2. pisno izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje »tajno« skladno s Zakonom o tajnih podatkih (Uradni list RS, št. 50/06 – uradno prečiščeno besedilo, 9/10 in 60/11), če kandidat ustreznega dovoljenja še nima;
3. pisno izjavo, da za namen te javne objave dovoljuje Ministrstvu za obrambo pridobitev podatkov iz uradne evidence (če kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženega obrazca »vloga za zaposlitev«, na podlagi priloženih izjav in dokazil, lahko na podlagi pisnega preizkusa, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Izbirni postopek bo potekal v več kot eni fazi (z izločanjem kandidatov), kjer se bodo med drugim upoštevala smer izobrazbe ter izkušnje iz izvajanja nalog in drugih aktivnosti na področju varnosti in zdravja pri delu.

Z izbranim kandidatom bo, v kolikor po opravljenem predhodnem zdravstvenem pregledu ter varnostnim preverjanju ne bo ugotovljenih zadržkov, sklenjeno delovno razmerje za nedoločen čas, s polnim delovnim časom in 3-mesečnim poskusnim delom. Poskusno delo se lahko podaljša v primeru daljše odsotnosti**.**

Delo se bo opravljalo na Vojkovi cesti 55 v Ljubljani, oziroma na območju delovanja Ministrstva za obrambo.

Kandidat vloži prijavo s prilogami in življenjepisom v pisni obliki, ki jo pošlje v zaprti ovojnici **z označbo**: za prosto strokovno tehnično delovno mesto »**varnostni inženir VII/2 - I**«, št. **110-250/2022**« na naslov: Ministrstvo za obrambo, Sekretariat generalnega sekretarja, Služba za kadrovske zadeve, Oddelek za kadrovske zadeve, Vojkova cesta 55, 1000 Ljubljana, in sicer v roku **8** dni po objavi na spletnem portalu državne uprave GOV.SI in Zavoda Republike Slovenije za zaposlovanje, torej **do vključno 30.11.2022** (zadnji dan oddaje priporočeno po pošti). Plačni razred delovnega mesta je 40, bruto plača znaša 2.124,46€, neto 1.395€. Za pisno obliko prijave se šteje tudi elektronska oblika, poslana na elektronski naslov [glavna.pisarna@mors.si](mailto:glavna.pisarna@mors.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni po zaključenem postopku izbire. Obvestilo o končani javni objavi bo objavljeno na spletni strani Ministrstva za obrambo na naslovu http://www.mors.si/.

Informacije o izvedbi javne objave je možno dobiti na telefonski številki 01/471 23 55, Klavdija Žavski.

Opomba: Uporabljeni izrazi, zapisani v moški slovnični obliki, so uporabljeni kot nevtralni za ženske in moške.